《自泽口循江堤陆行二十余里至田关复登舟即事》
清代·赵文哲

潜江三日住，舍舟忽遵陆。劳人故草草，安便岂吾欲。

破晓雨初霁，草树霭如沐。日出烟未散，闻鸡辨茅屋。

肩舆苦欹侧，舆卒杂樵牧。所欣风土佳，笑语共僮仆。

宛然故乡景，娱此异乡目。

作者简介：（?—1773）江苏上海人，字升之、损之，号璞庵、璞函。乾隆二十七年南巡召试赐举人，授内阁中书，在军机章京上行走，官至户部主事。缅甸之役，从阿桂军。还至四川，入温福幕，预大金川之役。三十八年，木果木之战，大营覆没，从温福死难。赠光禄寺少卿。工诗文，早年即有盛名，从军之后，得江山之助，所作尤变化新奇。有《媕雅堂集》、《娵隅集》等。